text: Nýtt føroyskt met í svimjing
text: #000000
text: Liðið úr Havnar Svimjifelagi, HS Mix 1, setti í dag nýtt føroyskt met í 4 x 100 frí fyri blandað lið. Tíðin hjá teimum var 3:56.41. Gamla metið var 4:04.81.
text: #000001
text: Hóast nógvir av bestu svimjarunum eru givnir hetta góða árið, sum Korona hevur herjað, so var fyrsti dagurin í svimjing á Føroyaleikunum, sum eisini er Føroyameistarastevna og Juniormeistarastevna, bæði undirhaldandi og lovandi.
text: #000003
text: Onkur kapping var serliga undirhaldandi. Eitt nú tá ið Heini Mohr Askham úr Ægir kom inn til síðstu vending í 200 blandað sum fjórskjótasti svimjari, fyri síðani at seta allar uppá pláss teir síðstu 50 metrarnar frí.
text: #000004
text: Eisini var sera spennandi, tá ið Eyðrið Mortensen úr Havnar Svimjifelag og Jonna Joensen úr Ægir togaðust um at vinna somu grein fyri kvinnur, har Jonna var greitt á odda aftaná fyrstu 50 firvald, fyri at tað síðani var mest sum javnt aftan á næstu rygg, áðrenn Eyðrið dró frá í bringu, og Jonna so kom aftur í frí, so at munurin á málinum bara var 0,02 sekund.
text: #000005